id en id id en en en en en ar en en en ms ms az id id id id id id id nds tr en id en en en en en su id en en en id en en id tl tl en tr id en de ms id id id id ms ms de id tr pl en sl en en en en en en id de en en en ar ast en ms
Tawau ke KK 5 Ogos 2009 - abdnaddin
Ingin Berkisah Dengan Cara Sendiri
Home Unlabelled Tawau ke KK 5 Ogos 2009
✔ abd naddin Diterbitkan 1:48 PTG
Jam 9.00 pagi, saya sudah berada di Airport Tawau. Selepas check in, saya ke kantin dan memesan milo panas. Di meja sebelah, kelihatan ada beberapa orang lelaki berkopiah sedang duduk bercerita. Saya agak terkejut juga kerana rupa-rupanya mereka tengah seronok mendengar Tuan Guru Haji Abd.Hadi Awang, Presiden PAS sedang bercerita. Secara peribadi saya pernah menemuramah Tuan Guru tetapi saya jadi segan pula menegurnya. Mujurlah beliau tidak perasan kehadiran saya. Sebenarnya banyak persoalan yang ingin saya tanyakan tetapi untuk menanyakan beliau dalam situasi seperti itu, rasanya agak kurang beretika.
Tempat duduk saya 20 A, flight 6123 ke Kota Kinabalu jam 10.45 pagi. Di sebelah saya, Puan Hasanang, jururawat yang pernah bertugas di Klinik Kesihatan Likas lebih 12 tahun. Orangnya baik dan peramah.Kini beliau bertugas di Temu Station, Tapah Perak sejak tujuh bulan lepas mengikut suami, bekas pensyarah UMS yang kini kembali bertugas di kampungnya.
Saya tertarik mendengar pengalamannya bertugas di Semenanjung. Di sana, setiap dua kilometer ada klinik desa, sehinggakan dalam tujuh bulan bertugas di sana, beliau hanya menguruskan enam wanita yang mengandung. Kalau dulu di Likas, puan Senang menguruskan 60 orang dalam sehari. betapa jauhnya prasarana kesihatan kita jauh ketinggalan.
Dari puan Senang, saya mendapat tahu bahawa hanya ikan tenggiri yang boleh dibuat amplang. Ikan jenis lain kurang sesuai.Beliau telah melawat tempat membuat amplang itu di Kampung Muhibbah, milik Puan Rahmah dan Hajah Rosmin, yang menurut puan Hasanang tempatnya bersih.
Dari Terminal Dua KK ke pejabat, tambangnya sekarang naik ke RM30. Kalau dulu RM20 saja tapi sejak 1 Ogos lepas, tambangnya sudah dinaikkan.
Saya kira perkara pertama yang harus saya lakukan hari ini ialah mengganti bateri hand phone yang tidak lagi masuk caj. Kemarin malam baru dicaj, pagi tadi dah kehabisan caj.Saya pula seperti orang yang tak ada caj.Rasa ingin menulis banyak tetapi kerana tak ada caj maka hanya terpaku didepan komputer, dengan fikiran yang berputarputar dan terputar-putar.
Artikel Berkaitan Penulis Email
Berlangganan artikel terbaru dari blog ini langsung via email
aranam 5 Ogos 2009 7:04 PTG
Kehabisan caj...mungkin frasa itu sesuai untuk saya juga.
abd naddin 5 Ogos 2009 8:19 PTG
Semoga dapat dicaj semula kebekuan fikiran kita.salam
Pa'al 6 Ogos 2009 2:11 PTG
abg nad..n kak aranam.. pa'al pun mau dicaj juga, sejak akhir-akhir ini ' low batt' saja fikiran...hehe :-)
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
Terima kasih Telum Media kerana menyenaraikan blog abdnaddin.com dalam PR media Asia
“Di sini, bunga keladi di jual dengan harga gila-gila,”, kata prof nik rakib
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
Kenali Saya Abd Naddin Haji Shaiddin